ลูกกรุง In Concert 2 มอบความสุขอัดแน่น
สร้างความประทับใจให้แฟนเพลงได้อิ่มเอมกันอีกครั้ง ใน ลูกกรุง In Concert 2 โดยเหล่านักร้อง-นักแสดงจากละคร ลูกกรุง อาทิ กัน นภัทร ณัฏฐ์ ทิวไผ่งาม ขนมจีน กุลมาศ มารี เบิร์นเนอร์ เต้ ธีธัช พรีน รวิสรารัตน์ชมพู ฟรุตตี้ ชรัส เฟื่องอารมณ์และเพชรเม็ดงามจากรายการ The Golden Song อย่างแอ๊คโชคชัย ภู ภูริวัจน์ สปาย ภาสกรณ์ เอ็มม่าซาจีร่า สิงห์ ดนุพงศ์ อาย กัลยวรรธน์ หมิวชนิตา และแขกรับเชิญสุดพิเศษ ที่ขนกันมาแน่นเวที เพื่อขับกล่อมบทเพลงสุดอมตะให้บรรดาแฟนเพลงได้ฟังกัน ณ เวทีเมืองไทยรัชดาลัยเธียเตอร์ ยังคงความซาบซึ้งและประทับใจเช่นเคยเปิดฟลอร์ต้อนรับแฟนๆกันด้วยบทเพลงสนุกสนานอย่าง สุขกันเถอะเรา โดย กัน ณัฏฐ์ ทิวไผ่งาม ขนมจีน เต้ ธีธัช และพรีน รวิสรารัตน์ จากนั้นถึงคิวของนักร้องรุ่นใหญ่ ชรัส เฟื่องอารมณ์ ที่มาในเพลง รักเองช้ำเอง คนไม่มีวาสนาก่อนจะชวนสองหนุ่ม กัน นภัทร ณัฏฐ์ ทิวไผ่งาม มาร่วมแจมในเพลง รักฉันนั้นเพื่อเธอ ชมพู ฟรุตตี้ควงแขนภรรยา บุ๋ม จุฑามาศ มาในเพลง นกเขาคูรัก หยอกเย้ากันหวานจนน้ำตาลเรียกพี่ ศิลปินจาก The Golden Song เวทีเพลงเพราะ กับบทเพลงสุดไพเราะ รักคุณเข้าแล้ว จาก 3 หนุ่ม ภู สปาย และสิงห์ ต่อด้วยสาวใหญ่เสียงมหัศจรรย์ ป้าจอยอารยา ด้วยบทเพลง จำเลยรักและมาส่งความสุขกันต่อกับ 3 สาวรุ่นใหม่ เสียงสุดเซอร์ไพรส์ เอ็มม่า อาย หมิว ที่มาในเพลง ริมฝั่งน้ำ จากนั้นหนุ่มแอ๊ค โชคชัย แชมป์คนแรกจาก The Golden Song ซีซัน 1 ที่มาโชว์เสียงสุดละมุนกับเพลง คนไม่สำคัญ ช่วง ละครลูกกรุง เดอะมิวสิคัล ภาค 2 ย้อนวันวานกลับไปในยุคกรุงเทพฯเมื่อปี 2500 ที่มอบทั้งเสียงหัวเราะและบทเพลงสุดครื้นเครง ไม่ว่าจะเป็นเพลงกรุงเทพราตรี เพลินเพลงแมมโบ้ นางฟ้าจำแลง หยาดเพชร ลาก่อนความรัก เพียงคำเดียว เป็นไปไม่ได้ บุพเพสันนิวาส ฯลฯแขกรับเชิญพิเศษ โดม จารุวัฒน์ มาร่วมสร้างสีสัน เพลงมะล่องก่องแก่ง เต็มอิ่มเต็มทุกอารมณ์ ฟินเว่อร์.
สร้างความประทับใจให้แฟนเพลงได้อิ่มเอมกันอีกครั้ง ใน ลูกกรุง In Concert 2 โดยเหล่านักร้อง-นักแสดงจากละคร ลูกกรุง อาทิ กัน นภัทร ณัฏฐ์ ทิวไผ่งาม
คอนเสิร์ต,ลูกกรุง In Concert2,กัน นภัทร,ณัฏฐ์ ทิวไผ่งาม,ขนมจีน กุลมาศ,ชมพู ฟรุตตี้,ข่าววันนี้,นักร้อง